b'\n_START_ARTICLE_\nKapelica sv. Urbana, Bogojina\n_START_SECTION_\nO kapeli\n_START_PARAGRAPH_\nNa mestu, kjer je sedaj kapelica sv. Urbana (nare\xc4\x8dno Vrbana) je neko\xc4\x8d stal kri\xc5\xbe, katerega so sedaj vzidali v zahodni zid kapelice. Sezidali so jo leta 1829, v \xc4\x8dasu \xc5\xbeupnikovanja \xc5\xa0tefana Benkovi\xc4\x8da. Rojen je bil 26.septembra 1783 v Bogojini. Razen kratkega kaplanovanja v Turni\xc5\xa1\xc4\x8du je do svoje smrti opravljal \xc5\xbeupni\xc5\xa1ko slu\xc5\xbebo v Bogojini. Umrl je 17. maja 1854. Govoril je slovensko, nem\xc5\xa1ko, latinsko in mad\xc5\xbearsko. Bil je privr\xc5\xbeen za svoj doma\xc4\x8di jezik. Za pripravo zidave je Benkovi\xc4\x8d preskrbel vse dokumente, jih dal overiti na sede\xc5\xbeu sombotelske \xc5\xbeupnije. Sestavil pa je tudi listino, ki jo je moral prilo\xc5\xbeiti in sicer listino var\xc5\xa1\xc4\x8dine s katero so se Bogojan\xc4\x8dani zavezali tudi kapelo vzdr\xc5\xbeevati. _NEWLINE_Kanoni\xc4\x8dna vizitacija iz leta 1830 pravi, da je v kraju Bogojina kapela, posve\xc4\x8dena v \xc4\x8dast sv. Urbana. Postavila jo je leta 1829 bogojanska ob\xc4\x8dina, ki jo mora tudi vzdr\xc5\xbeevati._NEWLINE_V inventarju bogojanske \xc5\xbeupnije iz leta 1859, pa je o kapeli zapisano: \xc2\xbbV kraju Bogojina na hribu Ver\xc5\xa1i\xc4\x8d stoji kapela, posve\xc4\x8dena v \xc4\x8dast svetega Urbana. Postavila jo je leta 1829 bogojinska ob\xc4\x8dina, ki jo mora tudi vzdr\xc5\xbeevati. Oltar ima plo\xc5\xa1\xc4\x8do z grobkom in relikvijami, v zvoniku pa je zvon.\xc2\xab\n_START_SECTION_\nArhitektura\n_START_PARAGRAPH_\nKapelica z zvoni\xc4\x8dnim stolpi\xc4\x8dem nad glavno fasado, z letnico 1889 na prekladi. V zunanj\xc5\xa1\xc4\x8dino je vgrajeno razpelo, ki je verjetno tu stalo prvotno._NEWLINE_Kapelica stoji zahodno od Vu\xc4\x8dje Gomile, ju\xc5\xbeno od Vr\xc5\xa1i\xc4\x8da.'